Termometrene når over 25 grader, men bygerne kan være med både torden og hagl.

Mandag fik vi for første gang i næsten en måned temperaturen op over 25 grader, og den varme luft er stadig placeret over Danmark. Temperaturen når tirsdag op mellem 23 og 26 grader i Østjylland og til øerne, mens Vestjylland får 20 til 23 grader. I Nordjylland vil termometret snige sig op på en 24-25 grader, dog ikke ved kysterne. Der kommer længere perioder med sol til hele landet, men der kan også falde byger i alle landsdele. Kraftige byger - på Bornholm måske skybrud I løbet af dagen kommer der stedvise byger. Dagens kraftigste byger dannes tildels over Tyskland, og løber mod nordøst. Derfor vil flere af de kraftigste byger ramme Sydøstdanmark. Men også i Nordjylland er der risiko for byger med torden. Bornholm har størst risiko for, at bygerne kan være med hagl, torden og skybrud, men man vil også opleve hidsige lokale byger andre steder. På Bornholm varsler TV 2 Vejret risiko for skybrud mellem klokken 9-22. Du kan følge dagens byger på radar her .